Osnovni problem kod rada u kancelariji
je taj što ne možete da kontrolišete svoje radno okruženje.
[Način na koji radimo]
Pozdrav, ja sam Met, direktor Automattic-a,
kompanije koja pravi WordPress.com, Jetpact i WooCommerce.
Imaćemo uskoro preko 800 zaposlenih,
i oni žive svuda, od Kalifornije do Alabame,
Misisipija, do mog mesta u Teksasu.
Takođe su u 67 zemalja.
Kanada, Meksiko, Indija, Novi Zeland.
Neki biraju da uopšte nemaju bazu, nomadi su.
Bilo da su u kamperima, ili putuju preko Airbnb-a,
nalaze se na novom mestu svakog dana, nedelje ili meseca.
Sve dok imaju dobar Wi-Fi, ne zanima nas gde se nalaze.
Nismo se slučajno fokusirali na distribuisani radni odnos.
To je od samog početka bio svestan izbor.
Primetićete da ne koristim reč "udaljeni"
jer to stvara očekivanje
da su neki ljudi važni, a drugi nisu.
Koristim reč „distribuirano“ da opišem ono što radimo,
gde je svako na istom nivou.
Mislim da je distribuirani rad
najefektivniji način da se napravi kompanija.
Ključno je da svesno pristupite tome.
Kada smo osnovali WordPress,
mnogi od prvih 20 zaposlenih su bili ljudi koje nisam lično upoznao.
Ali smo već sarađivali onlajn, ponekad godinama.
To sam želeo da nastavim iz jednog jednostavnog razloga.
Verujem da su talenat i inteligencija
ravnomerno raspoređeni širom sveta.
Ali prilike nisu.
U Silicijumskoj dolini, velike tehnološke kompanije
pecaju u maloj bari ili zalivu.
Distribuirana kompanija ima pristup celom okeanu.
Umesto da zaposlite nekoga ko je odrastao u Japanu, a živi u Kaliforniji,
možete zaposliti nekoga ko živi, radi,
budi se i leže da spava bilo gde na svetu.
Oni donose drugačije razumevanje te kulture
i drugačije životno iskustvo.
U osnovi odluke da budemo distribuirani
je želja da ljudima pružimo autonomiju nad načinom na koji rade.
Osim ako je za vašu ulogu važno određeno radno vreme,
možete da pravite svoj raspored.
Svako može da ima kancelariju na uglu, prozore, hranu koju žele da jedu,
možete birati kad puštate muziku, a kada je tišina.
Možete birati temperaturu prostorije.
Možete da uštedite vreme koje biste proveli putujući na posao
i posvetite ga stvarima koje su vam važnije.
Distribuirana radna snaga je idealna za tehnološke kompanije.
Ali ljudi me često pitaju:
„To je dobro za vas, ali šta je sa svima ostalima?“
Ako već imate kancelariju,
možete uraditi nekoliko stvari da biste ovako radili.
Prvo, sve beležite.
U kancelariji je lako donositi odluke u trenutku,
u kuhinji, na hodniku.
Ali kada ljudi rade na daljinu
i neki članovi tima vode razgovore
kojima oni nemaju pristupa,
videće da se donose odluke, ali neće razumeti zašto.
Uvek beležite gde ste bili i o čemu ste razmišljali.
To dozvoljava ostalima da nastave tamo gde ste vi stali.
Dozvoljava ljudima u različitim vremenskim zonama da interaguju,
a takođe je korisno razmišljati, kako se organizacija razvija,
o ljudima koji odlaze i dolaze.
Probajte da što više komunicirate onlajn.
Kada se sve javno deli, novi ljudi mogu brzo da uđu u korak.
Takođe morate da pronađete odgovarajuće alate.
Postoje mnoge aplikacije i servisi koji pomažu u svakodnevnoj komunikaciji,
video pozivima, upravljanju projektima.
Ono što je promenilo način na koji radite verovatno nisu predmeti.
To su stvari kojima pristupate preko računara.
Eksperimentišite sa raznim alatima koji omogućavaju saradnju,
vidite šta pomaže.
Omogućite produktivno vreme licem u lice.
U tradicionalnoj firmi,
na istom ste mestu 48 nedelja godišnje,
i možda tri ili četiri nedelje odvojeni.
Mi pokušavamo obrnuto: nalazimo se u kratkim, intenzivnim intervalima.
Jednom godišnje pravimo veliki sastanak
gde se cela kompanija okuplja na nedelju dana.
To je malo rad, malo zabava.
Osnovni cilj je povezivanje ljudi.
Želimo da osiguramo da su svi na istom nivou
i da se dublje povežu sa kolegama.
Kada tokom godine rade zajedno,
mogu uneti to razumevanje i empatiju.
I poslednji savet:
dajte ljudima fleksibilnost da naprave svoje radno okruženje.
Svaka osoba u Automattic-u dobija naknadu za radni prostor
koju može da iskoristi za prostor namenjen za rad
ili samo da plati kafu, kako je ne bi izbacili iz kafića.
Jedna grupa u Sijetlu je odlučila da skupi svoje naknade
i iznajmili su prostor za rad na ribarskom doku.
Svako ko se pridruži kompaniji dobija naknadu za kućnu kancelariju.
Taj novac mogu da ulože u odgovarajuću stolicu, monitor,
raspored na stolu, kako bi imali najproduktivniju okolinu.
Danas postoji samo nekoliko kompanija koje su prvenstveno distribuirane.
Za par decenija, procenjujem da će 90 posto kompanija
koje će menjati tok sveta,
funkcionisati na ovaj način.
Razviće se da prvenstveno budu distribuirane ili će ih zameniti takve.
Dok razmišljate o tome šta ćete sledeće da napravite,
razmislite kako možete da iskoristite globalni talenat,
date ljudima autonomiju da žive i rade tamo gde osećaju da treba
i i dalje u potpunosti učestvuju u onome što zajedno stvarate.